CELEX: 62007TN0227
Language: sl
Date: 2007-06-28 00:00:00
Title: Zadeva T-227/07: Tožba, vložena 28. junija 2007 – Španija proti Komisiji

8.9.2007   
            
            
               SL
            
            
               Uradni list Evropske unije
            
            
               C 211/37
            
         Tožba, vložena 28. junija 2007 – Španija proti Komisiji
   (Zadeva T-227/07)
   (2007/C 211/72)
   Jezik postopka: španščina
   Stranke
   
      Tožeča stranka: Kraljevina Španija (zastopnik: M. Muñoz Pérez)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Odločbo Komisije 2007/243/ES z dne 18. aprila 2007 o izključitvi nekaterih izdatkov držav članic iz naslova EKUJS iz financiranja Skupnosti naj se razglasi za nično v delu na katerega se nanaša ta tožba in
            
         
               —
            
            
               Komisiji Evropskih skupnosti naj se naloži plačilo stroškov.
            
         Tožbeni razlogi in bistvene trditve
   Kraljevina Španija izpodbija sporno odločbo v delu, kjer je v njej določen finančni popravek plačil, opravljenih v okviru pomoči za proizvodnjo izdelkov, predelane iz paradižnika v poslovnih letih 2003 in 2004 v znesku de 4 090 316,46 eurov.
   V podporo svojih predlogov tožeča stranka očita:
   
               —
            
            
               kršitev členov 2 in 3 Uredbe 729/70 (1) in člena 2 Uredbe 1258/1999 (2), ker ne obstajajo nepravilnosti, na katere se sklicuje Komisija, predvsem v zvezi s kontrolo na točkah dostave surovin, ki se kažejo v odsotnosti nočnih kontrol s strani inšpektorjev Avtonomne skupnosti Estremadura, v pomanjkanju hranjenja dokazil o teži in v podpisu na dobavnem bloku;
            
         
               —
            
            
               podredno, kršitev načela sorazmernosti, ker Komisija določa finančni popravek za vso količino dostavljenega paradižnika, čeprav bi bistvena nepravilnost, ki utemeljuje popravek, vplivala samo na količine, dostavljene ponoči, zato obstaja možnost omejiti popravek na te količine.
            
         
      (1)  Uredba Sveta (EGS) št. 729/70 z dne 21. aprila 1970 o financiranju skupne kmetijske politike (UL L 94, str. 13; posebna izdaja 03/3, str. 220).
   
      (2)  Uredba Sveta (ES) št. 1258/1999 z dne 17. maja 1999 o financiranju skupne kmetijske politike (UL L 160, str. 103).